stanford-oval/wikipedia huggingface dataset:
רסלמניה
היסטוריית אירועי הרסלמניה > רסלמניה 35

האירוע רסלמניה 35 התקיים ב-7 באפריל 2019 באצטדיון מטלייף שבמזרח רד'רפורד, ניו ג'רזי. המנחה של האירוע הייתה אלכסה בליס.
טוני ניס ניצח את באדי מרפי וזכה באליפות ה-WWE במשקל קל, כרמלה ניצחה בקרב הבאטל רויאל נשים, קורט הוקינס וזאק ריידר ניצחו את הריבייבל (דאש ויילדר וסקוט דוסון) וזכו באליפות הזוגות של Raw, ברון סטרומן ניצח בקרב הבאטל רויאל לזכרו של אנדרה הענק, סת' רולינס ניצח את ברוק לסנר וזכה באליפות האוניברסלית, AJ סטיילס ניצח את רנדי אורטון, האוסוס (ג'יי אוסו וג'ימי אוסו) ניצחו את אליסטר בלאק וריקושט, הבר (סזארו ושיימוס) ורוסב ושינסקה נקאמורה בקרב זוגות מרובע על אליפות הזוגות של סמאקדאון, שיין מקמהן ניצח את המיז בקרב ספירות בכל מקום, The IIconics (בילי קיי ופייטון רויס) ניצחו את The Boss 'N' Hug Connection (ביילי וסשה בנקס), The Divas of Doom (בת' פיניקס ונטליה) וניה ג'קס וטמינה בקרב זוגות מרובע וזכו באליפות זוגות הנשים של ה-WWE, קופי קינגסטון ניצח את דניאל בריאן וזכה באליפות ה-WWE, סמואה ג'ו ניצח את ריי מיסטריו באליפות ארצות הברית, רומן ריינס ניצח את דרו מקינטייר, טריפל H ניצח את בטיסטה בקרב ללא חוקים, ברון קורבין ניצח את קורט אנגל בקרב הפרישה של אנגל, פין באלור ניצח את בובי לאשלי וזכה באליפות הבין יבשתית ובקי לינץ' ניצחה את רונדה ראוזי ושארלוט פלייר בקרב משולש "המנצחת זוכה בהכל" וזכתה באליפות הנשים של Raw ובאליפות הנשים של סמאקדאון.
ברסלמניה זו נשבר שיא כמות הקהל שנכח באולם עם מספר של 82,265 צופים.
היסטוריית אירועי הרסלמניה > רסלמניה 36

האירוע רסלמניה 36 צולם ב-25 וב-26 במרץ 2020 ושודר ב-4 וב-5 באפריל ב-WWE Performance Center, המשמש כמתחם האימונים של ה-WWE בשגרה באורלנדו, פלורידה. במקור, האירוע היה אמור להיערך באצטדיון ריימונד ג'יימס שבטמפה, פלורידה. אולם, האירוע הועבר למקום אחר עקב התפרצות מגפת הקורונה. האירוע כלל רק אנשי צוות של ה-WWE ולא כלל קהל, משמע ה-WWE קיים אירוע בפעם הראשונה בהיסטוריה שלו ללא קהל. כמו כן, האירוע היה אירוע הרסלמניה הראשון שמחולק לשני ערבים נפרדים.
תשעה עשר קרבות התנהלו באירוע וחולקו באופן שווה על גבי שני הלילות, כולל קרב אחד שהתקיים במופע המקדים לאירוע בכל לילה וקרב בסוף הלילה השני ששימש כקרב חושך. בקרב המרכזי של הלילה הראשון, אנדרטייקר, שחזר בגימיק הישן שלו כ"אמריקן באד אס", ניצח את AJ סטיילס בקרב בית קברות. עוד ברשימת הקרבות, ברון סטרומן ניצח את גולדברג וזכה באליפות האוניברסלית, בקי לינץ' ניצחה את שיינה בייזלר ושמרה על אליפות הנשים של Raw, וקווין אואנס ניצח את סת' רולינס בקרב ללא פסילות.
בקרב המרכזי של הלילה השני, דרו מקינטייר ניצח את ברוק לסנר וזכה באליפות ה-WWE, ולאחר מכן הוא ניצח את ביג שואו ושמר על התואר בקרב חושך (קרב שלא שודר כחלק מהאירוע, אלא שודר לילה לאחר מכן בתוכנית Raw). עוד ברשימת הקרבות, "השד" בריי וויאט ניצח את ג'ון סינה בקרב Firefly Fun House, שארלוט פלייר ניצחה את ריאה ריפלי בהכנעה וזכתה באליפות הנשים של NXT בפעם השנייה בקריירה, כשזאת הייתה הפעם הראשונה שאליפות מהמותג NXT הוגנה באירוע, אדג' ניצח את רנדי אורטון בקרב מי שעומד אחרון, שהיה קרב היחידים הראשון שלו מאז שנת 2011, ואוטיס ניצח את דולף זיגלר.
היסטוריית אירועי הרסלמניה > רסלמניה 37

האירוע רסלמניה 37 התקיים ב-10 וב–11 באפריל 2021 באצטדיון ריימונד ג'יימס שבטמפה, פלורידה. במקור, האירוע היה אמור להיערך ב-28 במרץ 2021 באצטדיון SoFi שבאינגלווד, קליפורניה. לעומת זאת, מגפת הקורונה בקליפורניה הפכה את קיום האירוע באצטדיון זה עם צופים לבלתי אפשרי. פלורידה, מנגד, הסירה את המגבלות האלה ובתגובה ארגון ה-WWE דחה את תאריך האירוע והעביר אותו לאצטדיון ריימונד ג'יימס בטמפה, אותו האצטדיון שהיה אמור לארח במקור את רסלמניה 36, לפני שהמגפה הכריחה לקיים את האירוע מאחורי דלתיים סגורות ב-WWE Performance Center, המשמש כמתחם האימונים של ה-WWE בשגרה באורלנדו, פלורידה. כתוצאה מכך, אירוע זה ציין את הפעם הראשונה מאז מרץ 2020, שארגון ה-WWE שיתף קהל ששילם כרטיס לאירוע במהלך מגפת הקורונה המתמשכת. עם כמות מוגבלת של תפוסת קהל, הכרטיסים הזמינים למכירה לשני הלילות אזלו, כאשר ארגון ה-WWE מדווח שבכל לילה נכחו כ-25,675 צופים, מה שסיכם כמות צופים כוללת של 51,350 במצטבר.
ארבעה עשר קרבות התנהלו באירוע וחולקו באופן שווה על גבי שני הלילות. בקרב המרכזי של הלילה הראשון, ביאנקה בלאייר ניצחה את סשה בנקס וזכתה באליפות הנשים של סמאקדאון. זאת הייתה הפעם הראשונה ששני מתאבקים אפרו-אמריקאים מככבים בקרב המרכזי של רסלמניה בנוסף להיותו הפעם השנייה שבה מתאבקות מככבות בקרב המרכזי של האירוע (הראשון היה ברסלמניה 35). עוד ברשימת הקרבות, באד באני ודמיאן פריסט ניצחו את המיז וג'ון מוריסון בקרב זוגות, ברון סטרומן ניצח את שיין מקמהן בקרב כלוב, AJ סטיילס ואומוס ניצחו את הניו דיי (קופי קינגסטון ואקסבייר וודס) וזכו באליפות הזוגות של Raw, שציין את קרב הבכורה של אומוס בזירה בנוסף להפיכתו של סטיילס לאלוף הטריפל קראון ה-32 ולאלוף הגראנד סלאם ה-22 בהיסטוריה. בקרב הפותח של הלילה הראשון, בובי לאשלי ניצח את דרו מקינטייר ושמר על אליפות ה-WWE.
בקרב המרכזי של הלילה השני, רומן ריינס ניצח את אדג' ודניאל בריאן בקרב משולש ושמר על האליפות האוניברסלית. עוד ברשימת הקרבות, ריאה ריפלי ניצחה את אסקה וזכתה באליפות הנשים של Raw, אפולו קרוז ניצח את ביג אי בקרב תוף ניגרי ללא חוקים וזכה באליפות הבין יבשתית, שיימוס ניצח את רידל וזכה באליפות ארצות הברית. בקרב הפותח של הלילה השני, רנדי אורטון ניצח את "השד".
היסטוריית אירועי הרסלמניה > רסלמניה 38

האירוע רסלמניה 38 התקיים ב-3 באפריל 2022 באצטדיון AT&T שבארלינגטון, טקסס.
בלילה הראשון של האירוע נכחו 77,899 צופים, בעוד שבלילה השני נכחו 78,453. ביחד, נכחו 156,352 צופים באירוע.
שישה עשר קרבות התנהלו באירוע, כאשר שבעה התקיימו בלילה הראשון, בעוד שתשעה קרבות התקיימו בלילה השני. קרב מאולתר שימש כקרב המרכזי של הלילה הראשון ובו סטון קולד סטיב אוסטין ניצח את קווין אואנס בקרב ללא חוקים, הראשון של אוסטין מאז רסלמניה 19. אוסטין הוכרז לאירוע כאורח מיוחד עבור תוכנית האירוח של אואנס בתוכנית "KO Show". עוד ברשימת הקרבות, קודי רודס ביצע את חזרתו לארגון וניצח את סת' "פריקין" רולינס, שארלוט פלייר ניצחה את רונדה ראוזי ושמרה על אליפות הנשים של סמאקדאון, וביאנקה בלאייר ניצחה את בקי לינץ' וזכתה באליפות הנשים של Raw.
בקרב המרכזי של הלילה השני, האלוף האוניברסלי של סמאקדאון, רומן ריינס ניצח את אלוף ה-WWE של Raw, ברוק לסנר בקרב "המנצח זוכה בהכל" אשר איחד את חגורות האליפות; כתוצאה מכך, הוא הוכר כאלוף האוניברסלי הבלתי מעורער של ה-WWE. עוד ברשימת הקרבות, ג'וני נוקסוויל ניצח את סמי זיין בקרב הכל הולך, ואדג' ניצח את AJ סטיילס. הלילה השני כלל גם קרב של יו"ר ה-WWE, מר. מקמהן ניצח את הפרשן פאט מקאפי בקרב מאולתר זאת לאחר שמקאפי ניצח את אוסטין ת'יאורי, קרב זה של מקמהן היה הראשון שלו מאז רסלמניה 26.
היסטוריית אירועי הרסלמניה > רסלמניה 39

האירוע רסלמניה 39 התקיים ב-1 וב-2 באפריל 2022 באצטדיון SoFi שבאינגלווד, קליפורניה.
בלילה הראשון של האירוע נכחו 80,497 צופים, בעוד שבלילה השני נכחו 81,395. ביחד, נכחו 161,892 צופים באירוע.
חמישה עשר קרבות התנהלו באירוע, כאשר שמונה התקיימו בלילה הראשון, בעוד ששבעה קרבות התקיימו בלילה השני. בקרב המרכזי של הלילה הראשון, קווין אואנס וסמי זיין ניצחו את האוסוס (ג'יי אוסו וג'ימי אוסו) וזכו באליפות הזוגות הבלתי מעורערת של ה-WWE, זכייה שקטעה תקופת כהונה היסטורית של 622 ימים מצידם של האחרונים. כמו כן, זאת הייתה הפעם הראשונה שקרב על אליפות הזוגות משמש כקרב המרכזי של רסלמניה, והפעם השנייה שקרב זוגות בכללי משמש כקרב המרכזי, כשהראשון היה ברסלמניה 1 במרץ 1985. עוד ברשימת הקרבות, סת' "פריקין" רולינס ניצח את לוגאן פול, ריאה ריפלי ניצחה את שארלוט פלייר וזכתה באליפות הנשים של סמאקדאון, ובקרב שפתח את הלילה הראשון, אוסטין ת'יאורי ניצח את ג'ון סינה ושמר על אליפות ארצות הברית. רגע בולט בלילה הראשון היה החזרה של פאט מקאפי, שהתאבק לראשונה מאז סאמרסלאם 2022 וניצח את המיז.
בקרב המרכזי של הלילה השני, רומן ריינס ניצח את קודי רודס ושמר על אליפות ה-WWE האוניברסלית הבלתי מעורערת. ניצחון זה הפך את ריינס למתאבק השני בהיסטוריה אחרי האלק הוגאן אשר נכנס לשלושה אירועי רסלמניה רצופים כאלוף העולם במהלך אותה תקופת כהונה, כשבנוסף זה הפך אותו למתאבק היחיד בהיסטוריה שהגן על אליפות עולם בכל אחד מאותם אירועי רסלמניה. עוד ברשימת הקרבות, אדג' ניצח את "הדימון" פין באלור בקרב גיהנום בכלוב, גונתר ניצח את שיימוס ודרו מקינטייר בקרב משולש ושמר על האליפות הבין-יבשתית, ובקרב שפתח את הלילה השני, ברוק לסנר ניצח את אומוס. רגעים בולטים בלילה השני היו החזרה של שיין מקמהן, שהתאבק לראשונה מאז רויאל ראמבל 2022 והבכורה של סנופ דוג בזירה, שניצח את המיז בקרב מאולתר.
היסטוריית אירועי הרסלמניה > רסלמניה 40

האירוע רסלמניה 40 התקיים ב-6 וב-7 באפריל 2024 באצטדיון לינקולן פייננשל פילד שבפילדלפיה, פנסילבניה.
בלילה הראשון של האירוע נכחו 72,543 צופים, בעוד שבלילה השני נכחו 72,755. ביחד, נכחו 145,298 צופים באירוע.
רצף הניצחונות של אנדרטייקר ברסלמניה

המתאבק אנדרטייקר הוא המתאבק בעל מספר הניצחונות הגבוה ביותר ברסלמניה. הוא ניצח ב-21 קרבות (פספס את רסלמניה 10 ורסלמניה 17 בעקבות פציעה) וברסלמניה 30 הוא הפסיד לראשונה מתחילת רצף הניצחונות ברסלמניה לברוק לסנר. בין המתאבקים שניצח אנדרטייקר ברסלמניה במהלך הרצף הם ג'ייק "הנחש" רוברטס, ג'ימי "סופרפליי" סנוקה, דיזל, קיין, טריפל H, ריק פלייר, רנדי אורטון, בטיסטה, אדג', שון מייקלס וסי. אם. פאנק.
הרצף נשבר ב-1–21 ברסלמניה 30, כשברוק לסנר ביצע על אנדרטייקר 3 פעמים את מהלך הסיום שלו, ה-F5, והצמיד אותו לספירת שלוש. ברסלמניה 31, חזר אנדרטייקר למסלול הניצחונות שלו, כאשר ניצח את בריי וויאט. ברסלמניה 33, אנדרטייקר נוצח פעם נוספת, הפעם על ידי רומן ריינס. ברסלמניה 34 ניצח את ג'ון סינה בקרב שנמשך בפחות משלוש דקות. כיום מאזנו ברסלמניה כעת עומד על 25 ניצחונות ושני הפסדים.
הערות שוליים

↑  ארגון ה-WWE משחרר הודעה לגבי קיום אירוע הרסלמניה השנתי
↑  אירוע הרסלמניה יחולק על פני שני ערבים בפעם הראשונה בהיסטוריה; רוב גרונקובסקי ינחה את שניהם
"סטון קולד" סטיב אוסטין
האלק הוגאן
רסלמניה 24 באורלנדו
ג'ון סינה ודה רוק
תפאורת רסלמניה 33
שלום בער סורוצקין

| --- | --- |

 לידה:  24 ביוני 1968 (בן 56) כ"ח בתמוז תשכ"ח קליבלנד, ארצות הברית 
 מדינה:  ישראל 
 מקום פעילות:  ישראל
 השתייכות:  חרדים ליטאים, עטרת שלמה 
 רבותיו:  אביו הרב בנימין סורוצקין,  הרב משולם דוד הלוי סולובייצ'יק,  הרב אהרן יהודה לייב שטיינמן,  הרב חיים קניבסקי
 אב:  בנימין סורוצקין 
 
הרב שלום בער סורוצקין (נולד בכ"ח בתמוז ה'תשכ"ח, 24 ביוני 1968) הוא ראש מוסדות עטרת שלמה הכוללים מעל 40 מוסדות בישראל, בהם הישיבה הגדולה עטרת שלמה, גני ילדים, תלמודי תורה, ישיבות קטנות וכוללי אברכים.
ביוגרפיה

נולד בקרית ישיבת טלז שבקליבלנד, אוהיו, לרב בנימין ופייגא סורוצקין, למד בישיבת אמרי ברוך שבראשות אביו, ולאחר מכן בישיבת בריסק בראשות הרב משולם דוד הלוי סולובייצ'יק.
בשנת ה'תשנ"א נשא את בתיה, בתו של הרב נחום דב קרייסמן דיין בפתח תקווה וחבר בית הדין הרבני הגדול. לאחר נישואיו עבר להתגורר בירושלים.
ביוגרפיה > הקמת רשת עטרת שלמה

בשנת ה'תשנ"ד החל לשמש כמנהל רוחני בכולל ברית התורה בעיר ביתר עילית, לאחר שראש הכולל לא עמד בתשלום משכורות האברכים לקח הרב סורוצקין על עצמו את אחזקת הכולל, ולאחר שנה סגר את הכולל בביתר ופתח את כולל עטרת שלמה הראשון בעיר בית שמש.
בשנת ה'תשנ"ט פתח את ישיבת אור אליעזר בבית שמש, שהתחילה את הקמת רשת הישיבות הקטנות של מוסדות עטרת שלמה.
בהמשך פתח כוללים בערים נוספות, ביניהן בני ברק, ירושלים, מודיעין עילית, בית חלקיה, יסודות, צפת ועוד. רשת הכוללים "עטרת שלמה" הייתה יוצאת דופן בגודלה, ובשיאה למדו שם כ-2500 אברכים. בתחילת העשור השני של המאה ה-21, בעקבות הקיצוצים שעשתה הממשלה לכוללים והישיבות, התקשה הרב סורוצקין לשלם את מלגות האברכים. לאחר מאמצים רבים הצליח לגייס את הכספים לתשלום המלגות החסרות.
בהמשך עבר הרב סורוצקין להתמקד גם בתלמודי תורה ובישיבות קטנות שפתח ברחבי הארץ, במהלך השנים היה הרב סורוצקין שותף מרכזי בכמה יוזמות שנועדו לסייע לכלל האברכים בישראל.
בשנת ה'תשע"א פתח ישיבה קטנה "עטרת יוסף" בבני ברק.
בהמשך פתח עוד ישיבות קטנות בערים אלעד, ירושלים, בית שמש, נתיבות, ביתר, מודיעין עילית.
בשנת תשע"ד פתח ישיבה גבוהה "עטרת שלמה" בכפר הנוער שדה חמד, בראשון לציון והעמיד בראשה את הרב חיים פיינשטין ואת הרב חיים מרדכי אוזבנד.
הרב סורוצקין היה מקורב לרב אהרן לייב שטיינמן שעמד בנשיאות מוסדותיו, וכן היה מקורב לרב חיים קניבסקי, שניהם סייעו לו בקשר עם נדיבים אמידים ברחבי העולם.
במרוצת השנים, קשר הרב סורוצקין קשרי ידידות קרובה עם חלק מאותם נדיבים.
הערות שוליים

↑  מופיע בפסקי דין
↑  שאול אמסטרדמסקי ושלהבת חסדיאל, כשהגבירים נגמרים: המשבר מטלטל את החרדים, באתר כלכליסט, 7 בינואר 2009
↑  יעקב מלמד, הארכיון נחשף: כך הגיב שר התורה לבשורה שיבנו את הבניין ע"ש רעייתו הרבנית, באתר חדשות JDN, ‏05/04/22
↑  צדקה וגיוס תרומות באוכלוסיה החרדית, בארכיון האינטרנט של אתר "אנשים ישראל"
| --- | --- |
בקרת זהויות :  NLI: 987007334145105171  ISNI: 0000 0000 5274 9911  LCCN: nr95016693  VIAF: 26953203   WorldCat (עם VIAF): 26953203
אצטדיוני כדורגל בישראל

להלן רשימה חלקית של אצטדיוני כדורגל בישראל, מסודרים לפי מספר מושבים יורד.
אצטדיונים לא פעילים

| תמונה | שם | תכולה | קבוצות בית | מיקום |
| --- | --- | --- | --- | --- |
|  | האצטדיון העירוני הרצליה | 8,100 | מכבי הרצליה, הפועל הרצליה | הרצליה |
|  | אצטדיון וינטר | 8,000 | הכח מכבי עמידר רמת גן | רמת גן |
אצטדיוני כדורגל בבנייה

| תמונה | שם | גודל | עיר | פתיחה מתוכננת | הערות |
| --- | --- | --- | --- | --- | --- |
|  | אצטדיון אשדוד החדש | 20,000 | אשדוד | 2026 | מצב בנייה: שלב עבודות פיתוח וגמר |
|  | אצטדיון עירוני טבריה החדש | 7,554 | טבריה | 2027 | מצב בניה: שלב עבודות פיתוח וגמר, שלב הראשון האצטדיון יכיל 2,500 מקומות בלבד ללא גג |
|  | האצטדיון העירוני כפר קאסם | 8,000 | כפר קאסם | (לא ידוע) | מצב בנייה: בניית שלד |
|  | אצטדיון רחובות | 6,000 | רחובות | 2025 | מצב בניה: שלב עבודות פיתוח וגמר |
אצטדיוני כדורגל בתכנון

| תמונה | שם | גודל | עיר | פתיחה מתוכננת | הערות |
| --- | --- | --- | --- | --- | --- |
|  | אצטדיון חדרה החדש | 12,000 | חדרה | 2027 |  |
|  | אצטדיון כרמי גת החדש | 6,000 | קריית גת | 2028 |  |
|  | אצטדיון מגדל העמק החדש | 5,000 | מגדל העמק | (לא ידוע) |  |
|  | אצטדיון קריית ביאליק החדש | 5,000 | קריית ביאליק | (לא ידוע) |  |
|  | אצטדיון אילת החדש על שם חנוך ננר | 5,000 | אילת | (לא ידוע) |  |
|  | אצטדיון נהריה החדש | 5,000 | נהריה | (לא ידוע) |  |
|  | אצטדיון דימונה החדש | 5,000 | דימונה | (לא ידוע) |  |
|  | אצטדיון רהט החדש | 5,000 | רהט | (לא ידוע) |  |
אצטדיוני כדורגל שנהרסו

| שם | גודל | עיר | שנת פתיחה | שנת הריסה |
| --- | --- | --- | --- | --- |
| אצטדיון באסה | 7,000 | תל אביב | שנות ה-20 | 1961 |
| אצטדיון הבריכה | 3,000 | פתח תקווה | 1940 | שנות ה-70 |
| אצטדיון קריית אליהו | 5,000 | חיפה | 1925 | 1955 |
| אצטדיון גלי גיל | 4,000 | רמת גן | 1949 | 1974 |
| מגרש קטמון | 7,000 | ירושלים | 1957 | 1982 |
| מגרש הפרדסים | 3,500 | כפר סבא | 1952 | 1986 |
| מגרש לוד | 3,500 | לוד | 1960 | 1988 |
| אצטדיון ימק"א | 6,000 | ירושלים | 1933 | 2006 |
| אצטדיון המכביה | 5,000 | תל אביב | 1932 | 2007 |
| אצטדיון גאון | 4,000 | תל אביב | 1977 | 2007 |
| אצטדיון נפוליאון | 6,000 | עכו | שנות ה-50 | 2000 |
| האצטדיון העירוני ביהוד | 4,000 | יהוד | שנות ה-60 | 2007 |
| אצטדיון האורווה | 6,800 | פתח תקווה | 1967 | 2010 |
| אצטדיון המכתש | 5,300 | גבעתיים | 1927 | 2010 |
| אצטדיון הקופסה | 7,500 | נתניה | 1943 | 2014 |
| אצטדיון קריית אליעזר | 14,002 | חיפה | 1955 | 2015 |
| אצטדיון וולפסון | 3,000 | עפולה | 1955 | 2016 |
| מגרש המכבי (שכונת הבוכרים) |  | ירושלים |  | שנות ה-40 |
| אצטדיון וסרמיל | 13,000 | באר שבע | 1959 | 2019 |
| מגרש נווה דקלים | 4,000 | אשקלון |  |  |
| האצטדיון העירוני קריית גת | 3,500 | קריית גת | שנות ה-70 | 2022 |
| אצטדיון נהריה | 4,600 | נהריה | שנות ה-70 | 2022 |
| אצטדיון הפועל חדרה | 4,000 | חדרה | שנות ה-60 | 2024 |
קריטריונים לאצטדיוני כדורגל

|  | ליגת העל | ליגה לאומית | ליגות א-ג ונשים |
| --- | --- | --- | --- |
| מידות מגרש מינימליות | 105/68 | 105/68 | ליגה א: 100/65 ליגה ב: 95/60 ליגה ג: 90/60 |
| תכולת אצטדיון | מינימום 5,000 | מינימום: 2,000 | מינימום 500 |
| מושבים מול מצלמות הטלוויזיה | מינימום 1,500 | לא חובה | לא חובה |
| כיסאות על הטריבונות | חובה | חובה | לא חובה |
| מזנונים | עמדה לכל 250 מושבים באצטדיון קיים  או כל 200 באצטדיון חדש | עמדה לכל 250 מושבים באצטדיון קיים  או כל 200 באצטדיון חדש | לא חובה |
| שירותי אוהדים | משתנה לכל 125 מושבים, תא שירותי גברים לכל 250 מושבים,  תא שירותי נשים לכל 500 מושבים | משתנה לכל 125 מושבים, תא שירותי גברים לכל 250 מושבים,  תא שירותי נשים לכל 500 מושבים | מחייב |
| לוח תוצאות אלקטרוני | מינימום 40 מ"ר | מינימום 20 מ"ר | לא חובה |
| יציע עיתונאים | 50 עמדות מתוכם 25 עם שולחנות ושקעים | 20 עמדות מתוכם 10 עם שולחנות ושקעים | לא חובה |
| חדר לתקשורת | 80 מ"ר | 80 מ"ר | לא חובה |
| מתחם לניידת שידור | 0.5 דונם | 0.25 דונם | לא חובה |
| גודל חדרי הלבשה לשחקנים | 80 מ"ר | 60 מ"ר | 50 מ"ר |
| משרד מאמנים | חובה | לא חובה | לא חובה |
| חדר טיפולים | מינימום 20 מ"ר | מינימום 20 מ"ר | מיטת טיפולים בחדר הלבשה |
| חדר רחצה שחקנים | מינימום 8 מקלחות, 3 אסלות, 2 משתנות ו-3 כיורים | מינימום 8 מקלחות, 3 אסלות, 2 משתנות ו-3 כיורים | מינימום 4 מקלחות 2 אסלות ו-2 כיורים |
| חדר הלבשה לשופטים | מינימום 30 מ"ר | מינימום 20 מ"ר | מינימום 30 מ"ר |
| חדר לבדיקות סמים | חובה | חובה | לא חובה |
| חדר לרופא | חובה | לא חובה | לא חובה |
| משרד למשקיף המשחק | מחייב | מחייב | לא מחייב |
| תאורה | 1,400 לוקס | 1,200 לוקס | 650 לוקס בגברים, 500 לוקס בנשים |
| גנרטור חירום | מחייב | מחייב | לא מחייב |
ראו גם

קטגוריה:אצטדיוני כדורגל בישראל
כדורגל בישראל
היכלי כדורסל בישראל
הערות שוליים

↑  ההתאחדות לכדורגל בישראל - מגרשים, באתר www.football.org.il
↑  ההתאחדות לכדורגל, תקנון האליפות
אוסורנו (עיר)

אוסורנו (בספרדית: Osorno, במפודונג: Chauracavi) היא עיר וקומונה בדרום צ'ילה ובירת פרובינציית אוסורנו שבמחוז לוס לאגוס.
אוסורנו משתרעת על פני שטח של 951.3 קמ"ר וע"פ מפקד האוכלוסין לשנת 2017 היא מונה 161,460 תושבים.
היא מקושרת לשאר חלקי המדינה על ידי כביש 5 דרום, והיא ממוקמת כ־918 ק"מ דרומית לסנטיאגו הבירה, וכ־232 ק"מ מערבית לעיר הארגנטינאית בארילוצ'ה - אליה היא מקושרת על ידי כביש 215 הבינלאומי. ומיקומה הייחודי הופך אותה לשער הגישה היבשתי למחוזות אייסן ומגיאנסנס.
כמו כן אוסרנו ממוקמת בדיוק בין שתי בירות אזוריות ואלדיביה - בירת מחוז לוס ריוס שנמצאת מאה ועשרה קילומטרים צפונה ממנה ופוארטו מונט בירת מחוז לוס לאגוס שממוקמת מאה ועשרה קילומטרים דרומית אליה. בנוסף עקב מיקומה במפגש הנהרות דאמאס וראווה משמשת אוסורנו כמרכז השירות החקלאי של צפון המחוז.
היסטוריה > פרהיסטוריה

העיר אוסורנו בנויה על טרסות שנוצרו בתקופות גאולוגיות מאוחרות - ברביעון, לפני 130,000 שנים, כשהאזור כולו התכסה בטפרה כתוצאה מהתפרצויות געשיות בתוך הרי האנדים. המצע של אוסורנו עשוי בהתאם משילובים שונים של אפר וולקני, בגודלי לפילי, חול וחצץ עם שכבות כבול מזדמנות. כמו כן בתחומי העיר ניתן למצוא את האתר הפליאונטולוגי והארכאולוגי "פילאוקו באחו".
היסטוריה > אוסורנו העתיקה

במקור העיר תוכננה לקום בשנת 1553, תחת ממשלת פדרו דה ואלדיביה ושותפו לכיבוש, הגנרל דון פרנסיסקו דה וילאגרה; בשם "סנטה מרינה דה גאטה", במקום בו שכן כפר ילידי בשם צ'אוראקאבי ("Chauracavi"). עם זאת, מותו של ואלדיביה מנע את מימושה של תוכנית זו לפני שהספיקה להתממש.
כחמש שנים לאחר מכן ב־27 במרץ 1558 התוכנית יצאה לפועל על ידי המושל גרסיה חורטדו דה מנדוזה, והעיר הוקמה באותו המקום בשם החדש וייה דה סן מתאו דה אוסורנו, לכבוד סבו של מנדוסה, הרוזן של אוסרנו. העיר נהרסה על ידי האוכלוסייה הילידית באוקטובר 1602 מה שאילץ את הספרדים ובני בריתם הילידים לנדוד דרומה לארכיפלג הצ'ילאני, שם עדיין נשמר השלטון הספרדי. בעלי ברית ילידים שהלכו אחרי הספרדים בעת עזיבתם זכו למעמד של אינדיוס ריונוס והיו חופשיים מחובת הקמת מיליציה. ובהמשך האינדיוס ריונוס התיישבו בעיקר במושבות באזור קלבוקו ואבאטו. פרננדו דה אלוואראדו, גולה מאוסורנו, הוביל את ההתנגדות הספרדית בצ'ילה נגד הפולשים ההולנדים בשנת 1643.
היסטוריה > אוסורנו החדשה

ב־22 בנובמבר 1792 השתלט תומאס דה פיגוארואה על הריסות אוסורנו. ובהוראת הגנרל אמברוסיו או'היגינס, נבנתה אוסורנו מחדש על ידי חואן מאקנה, והוכרזה כמאוכלסת מחדש בשנת 1796. ואו'היגניס זכה בתואר המרקיז של אוסורנו.
באמצע המאה 19 החלה ממשלת צ'ילה להזמין מתיישבים גרמנים לאזור כדי לקדם צמיחה כלכלית, המתיישבים החדשים מצאו כי האקלים והגאוגרפיה של אוסורנו דומים מאוד לשלהם. ובעזרתם, הפכה אוסורנו לביתם של חוות הבקר הלאומיות של צ'ילה, מה שהקפיץ את הכלכלה האזורית באופן משמעותי. אוסורנו של ימינו שימרה את הארכיטקטורה והמערך האורבני מהמאה ה-19 המיוצג על ידי שישה בתים ציוריים שהוגדרו כמונומנטים לאומיים.
אקלים

לאוסורנו אקלים ימי (ע"פ שיטת קפן). החורפים קרירים אך מתונים וממוצע הטמפרטורת ביולי הוא 7.6 מעלות צלזיוס. מרבית המשקעים יורדים בחורף, כאשר מאי עד יולי הם החודשים הרטובים ביותר, עם ממוצע של כ־180-210 מ"מ גשם ואחוזי לחות של 85%. שלגים באוסרנו הם מחזה נדיר. הקיצים יבשים יותר עם ממוצע של 17.8 מעלות צלזיוס ורמת משקעים נמוכה של 49 מ"מ גשם בינואר. בשנים מסוימות, יכולים להיות ימים רבים ללא גשם. למשל, בקיץ 1992 בו נרשמו 1.1 מ"מ בממוצע בחודש ינואר, ולעומת זאת, בשנים האחרונות נרשמו מספר ימים רטובים ברציפות. הטמפרטורות יכולות לעלות ולהגיע עד ל-25 מעלות צלזיוס בתקופה שבין דצמבר למרץ. ממוצע המשקעים השנתי עומד על 1,318 מ"מ שמתפרסים על 173 ימי גשם. טמפרטורת השיא שנמדדה הייתה 36.5 מעלות צלזיוס בפברואר 2019 והטמפרטורה הקרה ביותר שנמדדה הייתה 8 מעלות צלזיוס מתחת לאפס ביולי 1954.
| אקלים באוסורנו> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים באוסורנו> ינואר.37.5.22.10.6.0.2.48.9 | אקלים באוסורנו> פברואר.36.8.22.9.6.-0.8.51.3 | אקלים באוסורנו> מרץ.33.9.19.8.8.4.-3.1.63.3 | אקלים באוסורנו> אפריל.29.16.2.6.9.-5.2.111.3 | אקלים באוסורנו> מאי.21.6.13.1.6.4.-7.6.195.9 | אקלים באוסורנו> יוני.25.3.10.7.4.4.-9.8.213.5 | אקלים באוסורנו> יולי.20.2.10.3.4.2.-13.189.9 | אקלים באוסורנו> אוגוסט.25.7.11.6.4.3.-10.4.152.4 | אקלים באוסורנו> ספטמבר.24.4.13.7.5.2.-7.4.102.1 | אקלים באוסורנו> אוקטובר.26.9.15.9.6.8.-3.81.8 | אקלים באוסורנו> נובמבר.29.18.8.4.-1.6.58.8 | אקלים באוסורנו> דצמבר.36.20.4.10.3.-0.2.58.5 | אקלים באוסורנו> שנה.37.5.16.1.7.1.-13.1,327.7 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: https://web.archive.org/web/20160303180012/http://164.77.222.61/climatologia/publicaciones/Estadistica_ClimatologicaII.pdf
העיר

העיר אוסורנו שוכנת ממול להר הגעש אוסורנו, הר געש פעיל אך מינורי. והתופעה הגאוגרפית הבולטת ביותר בעיר הוא נהר הראווה החוצה את העיר מצפון לדרום ומחלק אותה לשניים. נהר הדאמאס שמעט קטן יותר מהראווה גם כן עובר בתוך העיר כשהוא רץ מזרחה לפני שהוא פונה דרומה ומעניק לעיר כמה גבולות טבעיים. הפלאזה דה ארמאס שמסמלת את לב העיר ממוקמת סמוך לחזית הנהר בצד המזרחי, והיא כוללת פארק גדול עם רחוב אחד הכולל מזרקות, ספסלים ושדרות עם עצים. בצד המזרחי של הפארק נמצאת קתדרלת סן מתאו שהיא אחד מציוני הדרך המרכזיים בעיר, ובולטת במיוחד בזכות הארכיטקטורה המודרנית שלה. לאורך הצד הדרומי נמצאת שדרת חואן מאקנה, שהוא הרחוב המרכזי בעיר. נקודות עניין נוספות הן הקמפוס הראשי של אוניברסידד דה לוס לאגוס ואצטדיון אוסורנו רודיאו. הקזינו שנפתח לאחרונה "פלאזה סול דה לוס לגוס" הוא אטרקציה פופולרית חדשה לתיירים ולמקומיים כאחד.
אוסורנו מארחת מספר חגיגות שנתיות. "פסטיבל דה לה קרנה אי לה לצ'ה" (פסטיבל הבשר וחלב) הוא פסטיבל מוזיקה המתקיים מדי שנה בסוף חודש ינואר, ובו מופעים של שלל זמרים ולהקות פופ לאומיות. "פסטיבל דל פולקלור קמפסינו" (פסטיבל קאנטרי פולק) נערך מדי שנה באמצע ינואר, ומציג הופעות של אמנים מקומיים.
חגיגה נוספת היא "פרייה גנדרה סאגו-פיסור" (יריד הבקר של סאגו-פיסור) המתקיים מדי שנה בתחילת נובמבר, אותו מארחת החווה הגדולה ביותר באזור כדי לחגוג את מצב הפעילות החקלאית האזורית. כמו כן ב-18 בספטמבר מדי שנה, נערכים מופעי זיקוקים ברחבי העיר לציון יום העצמאות הצ'ילאני.
מבחינת אטרקציות תיירותיות הפארק הלאומי פויאווה הוא האטרקציה המרכזית, והוא כולל בעיקר אגמים יערות ואזורי משחק. כמו כן כיוון שמדובר באזור געשי ישנם מעיינות חמים טבעיים ובסמוך לפארק הלאומי ניתן למצוא גם ספא טבעי.
מחוז לוס לאגוס נקרא על שם האגמים הרבים באזור, לרבים מהם חופים ידידותיים לתיירים ועם זאת מבודדים; הקרובים ביותר לאוסורנו הם פויאווה ורופנקו. כמו כן פחות ממאה קילומטרים מאוסורנו ניתן למצוא את אתר הסקי אנטילנקה.
ספורט

כדורגל וכדורסל הם ענפי ספורט פופולריים בעיר. קבוצת הכדורגל הבכירה בעיר היא פרובינסיאל אוסורנו המשחקת בליגה הרביעית ומארחת את משחקי הבית שלה באצטדיון רובן מרקוס פרלטה המכיל כ-10,000 מקומות ישיבה.
קבוצת הכדורסל הבכירה של אוסורנו נקראת אוסורנו באסקטבול והיא משחקת בליגה הבכירה, משחקי הבית שלהם מתקיימים באולם ה"גימנסיו מריה גאלארדו", המכיל כ־4,500 מקומות.
רודיאו הוא גם כן ספורט פופולרי באוסורנו (ובכל אזור המרכז-דרום של צ'ילה), אצטדיון הרודיאו של אוסורנו "המדיה לונה דה אוסורנו", נחשב לאחד הטובים במדינה.
אגרוף גם נחשב לפופולרי בעיר, ואוסורנו אף שלחה את הנציג של צ'ילה לאולימפיאדת מיכן 1972, מרטין ורגאס.
בנוסף, השטח ההררי המקיף את אוסורנו משמש לסקי וסנובורד, ענפי ספורט פופולרים גם כן.